న్యూఢిల్లీ: జీఎస్టీ అంటే 'గుడ్ అండ్ సింపుల్ టాక్స్' అంటూ కొత్త నిర్వచనం చెప్పిన మోదీపై కాంగ్రెస్ ఇప్పటికీ విమర్శలు సంధిస్తూనే ఉంది. జీఎస్టీ ప్రభుత్వానికి మంచిదని, ప్రజలకు చెడ్డదని ఆ పార్టీ శనివారంనాడు విమర్శలు ఎక్కుపెట్టింది. ఇది ఏ తరహా జీఎస్టీ అంటూ ఎద్దేవా చేసింది. 'జీఎస్టీ శ్లాబులు 0.25, 03, 05, 12, 18, 28 శాతంగా నిర్దేశించారు. విచారకరమైన విషయం ఏమిటంటే జీఎస్టీతో పాటు రాష్ట్ర ప్రభుత్వాలు మున్సిపల్ టాక్స్లు కూడా రుద్దుతున్నాయి' అని కేంద్ర మాజీ మంత్రి, కాంగ్రెస్ సీనియర్ నేత కపిల్ సిబ్బల్ శనివారంనాడు మీడియాతో మాట్లాడుతూ అన్నారు. ఉదాహరణకు సినిమా టిక్కెట్ ధర రూ.100 కంటే తక్కువ ఉంటే జీఎస్టీ 18 శాతంగా, రూ.100 దాటితో 28 శాతంగా నిర్దేశించారని, తమిళనాడులో సినిమా టిక్కెట్లు రూ.100 పైబడితే 28 శాతం జీఎస్టీతో పాటు 30 శాతం వినోదం పన్ను కూడా జోడిస్తున్నారని అన్నారు. ఆ ప్రకారం సినిమా చూడాలనుకునే వ్యక్తి టిక్కెట్ ధర రూ.100కు మించితే 58 శాతం వినోదం పన్ను చెల్లించాలని, రూ.100 కంటే తక్కువ ధర టిక్కెట్పై 48 శాతం పన్ను చెల్లించాల్సి వస్తుందని అన్నారు. మనదేశంలో సామాన్యుడికి సినిమాలే ప్రధాన వినోద సాధనాలనీ, అలాంటప్పుడు ఇప్పుడు విధిస్తున్న పన్నులు ఏ తరహా పన్నులుగా అనుకోవాలని ఆయన ప్రశ్నించారు. మహారాష్ట్ర ప్రభుత్వం నష్టాలు భర్తీ చేసుకునేందుకు రోడ్డు టాక్స్పై జీఎస్టీతో పాటు మరో 2 శాతం అదనపు పన్ను వడ్డించాలని నిర్ణయించినట్టు చెప్పారు. గోధుమ పిండి, బిస్కట్లు లూజ్గా తీసుకుంటే పన్నులుండవని, ప్యాకేజీ చేస్తే పన్నులు వేస్తున్నారని అన్నారు. ఈ రోజుల్లో లూజ్ బిస్కట్లు, పిండి ఎవరు కొంటున్నారని ప్రశ్నించారు. వినియోగదారులు ప్యాకేజీ కొనుగోళ్లే చేస్తుంటారని, అదే మంచిది కూడా అని అన్నారు. కొత్త పన్నుల విధానం అమలులోకి రాకముందు వరకూ ఎప్పుడూ పన్నులు కట్టనవసరం లేని వస్త్ర వ్యాపారులపై జీఎస్టీ వచ్చాక 5 శాతేం పన్ను పడిందన్నారు. ఏతావాతా ప్రభుత్వానికి జీఎస్టీ వల్ల లాభం కలుగుతుంటే, ప్రజలు నష్టపోతున్నారని కపిల్ సిబ్బల్ విమర్శించారు.
newdhilly: gst ante 'gud and simpul tax' antuu kotta nirvachanam cheppina modeepai congress ippatikee vimarsalu sandhistune undi. gst prabhutvaaniki manchidani, prajalaku cheddadani aa party sanivaaramnaadu vimarsalu ekkupettindi. idhi e taraha gst antuu eddeva chesindi. 'gst slaabulu 0.25, 03, 05, 12, 18, 28 saatamgaa nirdesinchaaru. vichaarakaramaina vishayam emitante jstto paatu rashtra prabhutvaalu munsipal taxlu kuudaa ruddutunnaayi' ani kendra maji mantri, congress seanier netha kapil sibbal sanivaaramnaadu meediatho maatlaadutuu annaru. udaaharanaku sinima ticket dhara roo.100 kante takkuva unte gst 18 saatamgaa, roo.100 daatito 28 saatamgaa nirdesinchaarani, tamilanaadulo sinima tikketlu roo.100 paibadithe 28 saatam jstto paatu 30 saatam vinodam pannu kuudaa jodistunnarani annaru. aa prakaaram sinima chudalanukune vyakti ticket dhara roo.100ku minchithe 58 saatam vinodam pannu chellinchaalani, roo.100 kante takkuva dhara tikketpai 48 saatam pannu chellinchaalsi vastundani annaru. manadesamlo saamaanyudiki cinemale pradhaana vinoda saadhanaalanii, alantappudu ippudu vidhistunna pannulu e taraha pannulugaa anukovaalani aayana prasninchaaru. maharashtra prabhutvam nashtaalu bharti chesukunenduku roddu taxpy jstto paatu maro 2 saatam adanapu pannu vaddinchaalani nirnayinchinattu cheppaaru. godhuma pindi, biskatlu lujga teesukunte pannulundavani, packagy cheste pannulu vestunnarani annaru. ee rojullo looj biskatlu, pindi evaru kontunnarani prasninchaaru. viniyogadaarulu packagy konugolle chestuntaarani, adhe manchidi kuudaa ani annaru. kotta pannula vidhaanam amaluloki raakamundu varakuu eppuduu pannulu kattanavasaram laeni vastra vyaapaarulapai gst vachaka 5 saatem pannu padindannaru. etavata prabhutvaaniki gst valla laabham kalugutunte, prajalu nashtapotunnarani kapil sibbal vimarsinchaaru.